CELEX: 32021D1172
Language: mt
Date: 2021-06-18 00:00:00
Title: Deċiżjoni tal-Kunsill (UE) 2021/1172 tat-18 ta’ Ġunju 2021 dwar il-konklużjoni, f’isem l-Unjoni Ewropea, tal-Ftehim dwar ir-Rispett għal-Limitazzjonijiet ta’ Żmien għall-Arranġamenti għall-Provvista ta’ Inġenji tal-Ajru bl-Ekwipaġġ bejn l-Unjoni Ewropea, l-Istati Uniti tal-Amerka, l-Iżlanda u r-Renju tan-Norveġja

19.7.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 256/1
               
            
         DEĊIŻJONI TAL-KUNSILL (UE) 2021/1172
         tat-18 ta’ Ġunju 2021
         dwar il-konklużjoni, f’isem l-Unjoni Ewropea, tal-Ftehim dwar ir-Rispett għal-Limitazzjonijiet ta’ Żmien għall-Arranġamenti għall-Provvista ta’ Inġenji tal-Ajru bl-Ekwipaġġ bejn l-Unjoni Ewropea, l-Istati Uniti tal-Amerka, l-Iżlanda u r-Renju tan-Norveġja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-punt (a) tat-tieni subparagrafu tal-Artikolu 218(6) tiegħu,
         Wara li kkunsidra l-proposta tal-Kummissjoni Ewropea,
         Wara li kkunsidra l-approvazzjoni tal-Parlament Ewropew (1),
         Billi:
         
                     (1)
                  
                  
                     Skont id-Deċiżjoni tal-Kunsill (UE) 2019/1580 (2), il-Ftehim dwar ir-Rispett għal-Limitazzjonijiet ta’ Żmien għall-Arranġamenti għall-Provvista ta’ Inġenji tal-Ajru bl-Ekwipaġġ bejn l-Unjoni Ewropea, l-Istati Uniti tal-Amerka, l-Iżlanda u r-Renju tan-Norveġja ("il-Ftehim") (3) ġie ffirmat fis-27 ta’ Awwissu 2019, soġġett għall-konklużjoni tiegħu f’data iktar tard. Il-Ftehim, li huwa mehmuż għad-Deċiżjoni (UE) 2019/1580 flimkien mal-Memorandum ta’ Konsultazzjonijiet (4) ġie applikat b’mod proviżorju mid-data tal-iffirmar tiegħu.
                  
               
                     (2)
                  
                  
                     Kif previst mid-Dikjarazzjoni Konġunta li tagħmel parti integrali tal-Ftehim u mid-Deċiżjoni (UE) 2019/1580, il-Ftehim, li ġie ffirmat bl-Ingliż, ġie mfassal ukoll b’lingwi uffiċjali oħra tal-Unjoni u dawk il-verżjonijiet lingwistiċi addizzjonali għandhom jiġu awtentikati permezz ta’ skambju ta’ ittri bejn il-Partijiet.
                  
               
                     (3)
                  
                  
                     Il-Ftehim jenħtieġ li jiġi approvat,
                  
               ADOTTA DIN ID-DEĊIŻJONI:
         
            Artikolu 1
            Il-Ftehim dwar ir-Rispett għal-Limitazzjonijiet ta’ Żmien għall-Arranġamenti għall-Provvista ta’ Inġenji tal-Ajru bl-Ekwipaġġ bejn l-Unjoni Ewropea, l-Istati Uniti tal-Amerka, l-Iżlanda u r-Renju tan-Norveġja, fejn id-Dikjarazzjoni Konġunta tifforma parti integrali minnu, huwa b’dan approvat f’isem l-Unjoni. (5)
            
         
         
            Artikolu 2
            Il-President tal-Kunsill għandu, f’isem l-Unjoni, jagħti n-notifika prevista fl-Artikolu 7(1) tal-Ftehim (6).
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, it-18 ta’ Ġunju 2021.
            
               
                  Għall-Kunsill
               
               
                  Il-President
               
               J. LEÃO
            
         
         
            (1)  Approvazzjoni tat-18 ta’ Mejju 2021 (għadha mhix ippubblikata fil-Ġurnal Uffiċjali).
         
            (2)  Id-Deċiżjoni tal-Kunsill (UE) 2019/1580 tat-18 ta’ Lulju 2019 dwar l-iffirmar, f’isem l-Unjoni Ewropea, u l-applikazzjoni proviżorja tal-Ftehim fir-Rigward tal-Limitazzjonijiet ta’ Żmien dwar Arranġamenti għall-Forniment ta’ Inġenji tal-Ajru bl-Ekwipaġġ bejn l-Unjoni Ewropea, l-Istati Uniti tal-Amerka, l-Iżlanda u r-Renju tan-Norveġja (ĠU L 245, 25.9.2019, p. 1).
         
            (3)  Il-Ftehim dwar ir-Rispett għal-Limitazzjonijiet ta’ Żmien għall-Arranġamenti għall-Provvista ta’ Inġenji tal-Ajru bl-Ekwipaġġ (ĠU L 245, 25.9.2019, p. 3).
         
            (4)  Għall-Memorandum ta’ Konsultazzjonijiet, ara d-dokument ST 11100/19 fuq http://register.consilium.europa.eu
         
            (5)  It-test tal-Ftehim ġie ppubblikat fi ĠU L 245, 25.9.2019, p. 3, flimkien mad-deċiżjoni dwar l-iffirmar.
         
            (6)  Id-data tad-dħul fis-seħħ tal-Ftehim ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.